stanford-oval/wikipedia huggingface dataset:
רסלמניה 21

| רסלמניה 21> .מידע |
| --- | --- | --- |
ארגון: WWE
מותג (ים): Raw סמאקדאון
תאריך: 3 באפריל 2005
עיר: לוס אנג'לס, קליפורניה
אולם: סטייפלס סנטר
מספר צופים: 20,191
סדרת אירועי שלם וצפה של ה-WWE
| אין דרך החוצה | רסלמניה 21 | באקלאש |
סדרת אירועי רסלמניה
| 20 | רסלמניה 21 | 22 |
רסלמניה 21 היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותגים (Raw וסמאקדאון) ונערך ב-3 באפריל 2005, באצטדיון סטייפלס סנטר שבלוס אנג'לס, קליפורניה. האירוע היה האירוע ה-21 בסדרת אירועי רסלמניה.
מופע > קרבות

באירוע נערכו 8 קרבות וביניהם קרב "כסף בבנק" הראשון בהיסטוריה. בקרב השתתפו אדג', כריס בנואה, כריס ג'ריקו, כריסטיאן, קיין והאלוף הבין יבשתי, שלטון בנג'מין. בסיום הקרב, אדג' חבט בגבו של בנואה עם כיסא, שהיה קרוב להסיר את המזוודה מוו התלייה ולנצח בקרב. אדג' טיפס על הסולם, הסיר את המזוודה וזכה באפשרות לקרוא תיגר על אחד האלופים בכל עת שיחפוץ.
בקרב נוסף ניצח אנדרטייקר, שהיה אז בלתי מנוצח באירוע רסלמניה, את "מחסל האגדות" רנדי אורטון.
קרב נוסף שהתקיים היה בין קורט אנגל לבין שון מייקלס שבסיומו, אנגל הכניע את מייקלס וניצח. הקרב נחשב לאחד מהקרבות הטובים בהיסטוריה של אירועי רסלמניה.
קרב נוסף שהתקיים באירוע בין אלוף ה-WWE,‏ ג'ון "בראדשו" לייפילד, לבין ג'ון סינה על אליפות ה-WWE. סינה ביצע את מהלך הסיום שלו וזכה לראשונה באליפות ה-WWE.
הקרב המרכזי של האירוע התקיים בין אלוף העולם במשקל כבד, טריפל H, לבין זוכה הרויאל ראמבל לשנת 2005, דייב בטיסטה, בקרב על אליפות העולם במשקל כבד, בו בטיסטה ניצח את טריפל אייץ' וזכה לראשונה בתואר.
תוצאות

| מס' | תוצאות | התניות | זמן |
| --- | --- | --- | --- |
| P1 | בוקר טי ניצח בקרב הבאטל רויאל לאחר שהדיח אחרון את כריס מאסטרס | קרב באטל רויאל בין 30 מתאבקים (קרב במופע המקדים) | - |
| 2 | ריי מיסטריו ניצח את אדי גררו | קרב יחידים | 12:39 |
| 3 | אדג' ניצח את כריס בנואה, כריס ג'ריקו, כריסטיאן, קיין ושלטון בנג'מין | קרב סולם על "הכסף בבנק" | 15:17 |
| 4 | אנדרטייקר ניצח את רנדי אורטון | קרב יחידים | 14:14 |
| 5 | טריש סטרטוס (א) ניצחה את כריסטי המי | קרב יחידים על אליפות הנשים של ה-WWE | 04:11 |
| 6 | קורט אנגל ניצח את שון מייקלס בהכנעה | קרב יחידים | 27:25 |
| 7 | אקבונו ניצח את ביג שואו | קרב סומו | 01:02 |
| 8 | ג'ון סינה ניצח את ג'ון "בראדשו" לייפילד (א) | קרב יחידים על אליפות ה-WWE | 11:26 |
| 9 | בטיסטה ניצח את טריפל H (א) (עם ריק פלייר) | קרב יחידים על אליפות העולם במשקל כבד | 21:34 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  רם חיים, ‏היסטוריה של טירוף: 10 קרבות השיא ברסלמניה, באתר ‏מאקו‏, 18 במרץ 2015
1 2 3 4 5 6 7 8  תוצאות רסלמניה 21
תיאורית TRIZ

תאוריית TRIZ או תאוריית החשיבה ההמצאתית (בראשי תיבות ברוסית: תיאוריה של פתרון בעיות יצירתי: теория решения изобретательских задач), שיטה אשר הומצאה על ידי הממציא וסופר המדע הבדיוני הסובייטי גנריך אלטשולר, יהודי שחי בברית המועצות (1926–1998).
בעיה המצאתית היא בעיה המציגה סתירה שלא ניתן ליישב אותה ללא כלים של חשיבה המצאתית. כאשר מיישמים את שיטת טריז מתקיים תהליך של יישוב הסתירה. התוצר של התהליך הזה מכונה המצאה. התאוריה של טריז טוענת שאפשר להקנות יכולות המצאה לכל אדם, משום שכל אדם ממוצע ניחן בפוטנציאל יצירתיות שניתן לפתח אותו, ולהביאו לידי מימוש כאשר משתמשים בכלים המתאימים. TRIZ כוללת מתודולוגיה מעשית, כלים, בסיס ידע וטכנולוגיה מבוססת מודלים לייצור פתרונות חדשניים לפתרון בעיות. הדבר שימושי לניסוח בעיות, ניתוח מערכות, ניתוח כשל (אנ') ודפוסי התפתחות של מערכות. חלק חשוב מהתאוריה הוקדש לחשיפת דפוסי אבולוציה של מערכות טכנולוגיות, ואחת המטרות בהן עסקו המובילים ב-TRIZ הייתה פיתוח גישה אלגוריתמית להמצאת מערכות חדשות, ושכלול של מערכות קיימות.
בעקבות התובנה של אלטשולר, התפתחה התאוריה לשיטות מתקדמות יותר, על בסיס מחקר נרחב המכסה מאות אלפי המצאות על פני תחומים רבים ושונים, כל זאת כדי לייצר תאוריה המגדירה דפוסים כללים הנגזרים מאופי הפתרונות ההמצאתיים ומה הם המאפיינים המובחנים של הבעיות עליהן התגברו ההמצאות.[דרוש מקור]
המחקר הניב שלושה ממצאים עיקריים:
בעיות ופתרונות חוזרים על עצמם בין תעשיות ומדעים.
דפוסי התפתחות טכנית חוזרים על עצמם גם על פני תעשיות ומדעים.
החידושים השתמשו באפקטים מדעיים מחוץ לתחום בו הם פותחו.
משתמשי TRIZ מיישמים את כל הממצאים הללו על מנת ליצור ולשפר מוצרים, שירותים ומערכות. עם השנים התפתחה השיטה לחשיבה המצאתית שיטתית.
היסטוריה

ה-TRIZ במתכונתו הקלאסית פותח על ידי הממציא וסופר המדע הבדיוני גנריך אלטשולר ומקורביו. גנריך החל לפתח את TRIZ בשנת 1946 בעת שעבד במחלקת "פיקוח המצאות" בשייטת הים הכספי של חיל הים הסובייטי.[דרוש מקור] תפקידו היה לעזור בהכנת הצעות, תיקון, תיעוד והכנת בקשות למשרד הפטנטים. במהלך תקופה זו הוא הבין כי בעיה אשר דורשת פתרון המצאתי טומנת בחובה סתירה בלתי פתורה במובן זה ששיפור פרמטר אחד משפיע לרעה על אחרת. לימים הוא כינה זאת "סתירות טכניות" ("technical contradictions").
עבודתו בנושא TRIZ הופרעה בשנת 1950 על ידי מעצרו וגזר הדין למשך 25 שנה במחנה העבודה בוורקוטה. מעצרו נעשה בין היתר בעקבות מכתבים ששלחו גנריך ורפאל שפירו לסטלין, לשרים ועיתונים על החלטות מסוימות שהתקבלו על ידי הממשלה הסובייטית, שלדעתם היו שגויות. גנריך ושפירו שוחררו לאחר מותו של סטלין בשנת 1953 וחזרו לבאקו.
המאמר הראשון בנושא TRIZ שכותרתו "על פסיכולוגיה של יצירה המצאתית" פורסם בשנת 1956 בכתב העת "סוגיות בפסיכולוגיה" (Voprosi Psichologii).
בשנת 1969 סקר גנריך כ־40,000 תקצירי פטנטים על מנת לגלות באיזו דרך התקיים החידוש ופיתח את מושג הניגודים הטכניים, מושג האידיאליות של מערכת, מטריצת סתירה ו-40 עקרונות ההמצאה. בשנים שלאחר מכן הוא פיתח את המושגים של סתירות פיזיות, ניתוח SuField, פתרונות סטנדרטיים, מספר חוקים של התפתחות מערכות טכניות, ועוד מספר גישות תאורטיות ומעשיות אחרות.
כחלק ממחקריו גנריך צפה באנשים מוכשרים ויצירתיים בעבודה: הוא חשף דפוסים בחשיבה שלהם, ופיתח כלים וטכניקות של חשיבה, מודל של "חשיבה מוכשרת".
בשנת 1971 שכנע גנריך את חברת הממציאים להקים בבאקו את מתקן ההוראה הראשון של TRIZ, המכונה המכון הציבורי לאזרבייג'ן ליצירת המצאות, ואת מעבדת המחקר הראשונה של TRIZ בשם, המעבדה הציבורית ליצירה המצאתית. גנריך מונה לראש המעבדה על ידי החברה. בשנים שלאחר מכן הוקמו מכוני הוראה אחרים ב-TRIZ בערים גדולות בברית המועצות.[דרוש מקור]
משנת 1986 החל גנריך לחקור את התפתחות היצירתיות האישית. הוא גם פיתח גרסה של TRIZ לילדים שנבדקה בבתי ספר שונים.בשנת 1989 הוקמה אגודת TRIZ, כאשר גנריך נבחר לנשיא.
לאחר סיום המלחמה הקרה, גלי המהגרים מברית המועצות לשעבר הביאו את ה-TRIZ למדינות אחרות בכלל זה ישראל והסבו את תשומת לבה מעבר לים. בשנת 1995 הוקם בבוסטון שבארצות הברית מכון גנריך ללימודי TRIZ.
עקרונות בסיסיים > יסודות

תנאים בסיסיים
תוצאה סופית אידיאלית (IFR) - הפתרון האידיאליסטי האולטימטיבי לבעיה כאשר התוצאה הרצויה מושגת מעצמה. שימו לב שהתוצאה הסופית האידיאלית היא גם מונח ARIZ לניסוח הבעיה ההמצאה בצורה של סתירה טכנית (IFR-1) וסתירה פיזית (IFR-2);
סתירה מנהלית - סתירה בין הצרכים והיכולות;
סתירה טכנית - תלות הפוכה בין פרמטרים / מאפיינים של מכונה או טכנולוגיה;
סתירה גופנית - דרישות פיזיות הפוכות / סותרות לאובייקט;
עקרון ההפרדה - שיטה לפתרון סתירות פיזיות על ידי הפרדת דרישות סותרות;
Vepol או Su-field - מערכת טכנית מינימלית המורכבת משני עצמים חומריים (חומרים) ו"שדה ". "שדה" הוא מקור האנרגיה ואילו אחד החומרים הוא "העברת" והשני הוא "הכלי";
Fepol או Ferfiel - מעין Vepol (שדה Su) בו "חומרים" הם חפצים פרומגנטיים;
רמת ההמצאה;
פתרון סטנדרטי - פתרון המצאה סטנדרטי ברמה גבוהה יותר;
חוקים להתפתחות מערכות טכניות;
אלגוריתם של פתרון בעיות המצאה (ARIZ), המשלב שיטות מיוחדות שונות של TRIZ לכלי אוניברסלי אחד;
חשיבה או חשיבה מוכשרים בזמן ובקנה מידה;
השפעה: ידע מדעי לפתרון הבעיה הרשומה לא לפי סדר אלפביתי אלא לפי סדר תפקודי.
עקרונות בסיסיים > יסודות > זיהוי בעיה: סתירות

גנריך הוכיח כי בלב כמה בעיות המצאות טמונות סתירות (אחד ממושגי ה-TRIZ הבסיסיים) בין שני אלמנטים או יותר, כמו: "אם אנו רוצים תאוצה רבה יותר, אנו זקוקים למנוע גדול יותר, אך זה יעלה את העלות של המכונית, "כלומר, יותר ממשהו רצוי מביא גם יותר ממשהו פחות רצוי, או פחות משהו אחר רצוי.
אלה נקראים סתירות טכניות של גנריך. הוא גם הגדיר סתירות פיזיות או טבעיות כביכול: יותר מדבר אחד ופחות מאותו הדבר עשויים להיות מבוקשים באותה מערכת. לדוגמה, ייתכן שיהיה צורך בטמפרטורה גבוהה יותר כדי להמס תרכובת במהירות רבה יותר, אך ייתכן שיהיה צורך בטמפרטורה נמוכה יותר כדי להשיג תערובת הומוגנית.
סיטואציה המצאתית המאתגרת אותנו להיות המצאתית עשויה להיות כרוכה במספר סתירות כאלה. פתרונות קונבנציונליים בדרך כלל "סוחרים" פרמטר סותר אחד אחר; אין צורך בהמצאות מיוחדות לשם כך. במקום זאת, הממציא יפתח גישה יצירתית לפתרון הסתירה, כמו המצאת מנוע שמייצר יותר תאוצה מבלי להגדיל את עלות המנוע.
עקרונות בסיסיים > יסודות > זיהוי בעיה: סתירות > עקרונות המצאה ומטריצת הסתירות

גנריך סקר פטנטים על מנת לגלות איזה סוג של סתירות נפתרו או הוחלשו על ידי ההמצאה והדרך בה הושגה. מכאן פיתח מערכת של 40 עקרונות המצאה ובהמשך מטריצה של סתירות. שורות המטריצה מציינות את 39 מאפייני המערכת שאחד מהם בדרך כלל רוצה לשפר, כגון מהירות, משקל, דיוק המדידה וכן הלאה. עמודות מתייחסות לתוצאות לא רצויות. כל תא מטריצה מצביע על עקרונות ששימשו בתדירות הגבוהה ביותר בפטנטים כדי לפתור את הסתירה.
הערות שוליים

↑  Биография | Официальный Фонд Г.С. Альтшуллера (автора ТРИЗ-РТВ-ТРТЛ) | www.altshuller.ru, www.altshuller.ru
↑  О психологии изобретательского творчества, Альтшуллер Г.С., Шапиро Р.Б., 1956 | Официальный Фонд Г.С. Альтшуллера (автора ТРИЗ-РТВ-ТРТЛ) | www.altshuller.ru, www.altshuller.ru
↑  Valeri Souchkov, [.archive.org/web/20150922153214/http://www.xtriz.com/BriefHistoryOfTRIZ.pdf A BRIEF HISTORY OF TRIZ]
↑  A. Webb, TRIZ: an inventive approach to invention, Engineering Management Journal 12, 2002-06-01, עמ' 117–124 doi: 10.1049/em:20020302
↑  Oxford Creativity TRIZ Oxfordshire OX29 8LJ +44(0)1993 882461 | @TRIZ_UK,Contradictions Matrix,Sub-Page, web.archive.org, ‏2015-05-22
| --- | --- |
בקרת זהויות :  LNB: 000216174 
40 העקרונות של שיטת TRIZ
מטריצת הסתירות
שיעורים (רומן)

| --- | --- |

 מידע כללי
 מאת:  איאן מקיואן
 שפת המקור:  אנגלית
 סוגה:  רומן
 הוצאה
 הוצאה בשפת המקור:  ג'ונתן קייפ
 תאריך הוצאה:  2022
 מספר עמודים:  486
 הוצאה בעברית
 הוצאה:  עם עובד
 תאריך:  2023
 תרגום:  אמיר צוקרמן
 מספר עמודים:  489
שיעורים (באנגלית: Lessons) הוא רומן רחב יריעה מאת הסופר הבריטי איאן מקיואן, שיצא לאור בשנת 2023. הרומן, שהוא הארוך ביצירותיו של מקיואן, מתאר את חייו של רולנד ביינס על רקע אירועי המאה העשרים ותחילת המאה ה-21.
הרומן תורגם לעברית על ידי אמיר צוקרמן, ויצא לאור בשנת 2023 במסגרת "ספריה לעם" של הוצאת עם עובד.
תמצית העלילה

במרכז הרומן נמצא רולנד ביינס, שנולד ב-1948, והרומן מגולל את פרשת חייו, החל מהיכרותם של הוריו במלחמת העולם השנייה ועד לתחילת שנות ה-20 של המאה ה-21. בנוסף לתיאור חייו של רולנד מתוארים חיי הסובבים אותו: בני משפחתו, מהוריו והורי אשתו ועד לנכדיו, אהובותיו וידידיו, וכל זאת על רקע מאורעות התקופה, שגיבורי הרומן משתלבים באחדים מהם וחווים את האחרים, החל מסיפור "הוורד הלבן" בגרמניה הנאצית וכלה במגפת הקורונה. עיקר העלילה מתרחש באנגליה, בעיקר בלונדון, שבה מתגורר רולנד בבגרותו, וגם בגרמניה ובמקומות נוספים.
שני נושאים מרכזיים ברומן, השזורים בו לאורכו:
פרשת קשריו של רולנד עם מרים קורנל, מורתו לפסנתר בפנימייה שבה למד כנער, המבוגרת ממנו ב-11 שנים. בגיל 14 הקשר ביניהם הופך לקשר מיני שנמשך כשנתיים, עד לשלב שבו מרים מציעה נישואים לרולנד, ובעקבות סירובו מתנתק הקשר ביניהם. כעשרים שנים לאחר מכן, כאשר הוא מספר על כך לבת זוגו אליסה, היא אומרת על כך: "המורה הזאת לפסנתר, היא חיווטה לך מחדש את המוח." הפרשה חוזרת לחייו של רולנד לאחר שנים רבות, כאשר היא נחשפת לשוטר, המבקש מרולנד שיסגיר את האישה שניצלה אותו מינית, אך הוא מסרב לגלות את פרטיה, ובמקום זאת מאתר אותה ויוצא לפגישה איתה.
פרשת קשריו עם אליסה אברהרדט, מורתו לגרמנית בבגרותו, שהפכה לאשתו הראשונה, ונטשה אותו ואת בנם התינוק בן שבעת החודשים, תוך שנימקה זאת בפתק שהשאירה: "חייתי את החיים הלא נכונים". בהמשך חייה הפכה אליסה לסופרת מצליחה בגרמניה. במשך עשרות שנים נמנעה אליסה מכל קשר עם רולנד ולורנס, אך לקראת סוף חייה היא מזמינה את רולנד לפגישת פיוס בביתה. חייה עם רולנד שימשו השראה לרומן האחרון שכתבה, למורת רוחו של רולנד, הסבור שהתיאור ברומן מכפיש את שמו כבעל מכה.
תמצית העלילה > דמויות עיקריות ברומן

רולנד ביינס: נמצא במרכז הרומן, המתאר את חייו מילדותו בבסיס של הצבא הבריטי בלוב נעוריו בפנימייה באנגליה, ובגרותו בלונדון, כמשורר המתפרנס כפסנתרן בברים בבתי מלון וכמדריך טניס.
רוזלינד ביינס: עקרת בית, אשתו של רוברט ביינס ואמו של רולנד.
רוברט ביינס: קצין לוגיסטיקה בצבא הבריטי, בעלה של רוזלינד ביינס בנישואיה השניים ואביו של רולנד.
סוזן והנרי, אחותו ואחיו של רולנד, ילדיה של אמו מנישואיה הראשונים
רוברט, אחיו של רולנד שנמסר לאימוץ קודם שרולנד נולד, ועל קיומו נודע לרולנד עשרות שנים מאוחר יותר.
אליסה אֶבֶּרְהַרְדְט: אשתו של רולנד הנוטשת אותו ואת בנם התינוק, חוזרת למולדתה גרמניה והופכת לסופרת מצליחה.
לורנס ביינס: בנם של רולנד ואליסיה, שנולד כשרולנד היה בן 37.
מרים קורנל: מורתו לפסנתר של רולנד הנער, המקיימת רומן אתו.
דפני: ידידת נפש ותיקה של רולנד, המתחתנת אתו באחרית ימיה.
היינריך אברהרדט וג'יין פרמר: הוריה של אליסיה.
פלוריאן ורות הייזה: ידידים של רולנד שחיו בגרמניה המזרחית.
תמצית העלילה > אירועי התקופה העיקריים המשמשים רקע לרומן

פרשת המחתרת האנטי־נאצית "הוורד הלבן", שהיינריך אברהרדט הכיר את חבריה, ופגש את ג'יין פרמר, שהפכה לאשתו בעקבות תחקיר עיתונאי שערכה על "הוורד הלבן".
מבצע מוסקטר, שנערך בנובמבר 1956 במצרים על ידי כוחות משותפים מצבאות בריטניה וצרפת, והשפיע על חייהם של רולנד ומשפחתו בבסיס הבריטי בלוב שבו התגוררו.
משבר הטילים בקובה, המעורר חרדה ברולנד הנער ושולח אותו לזרועות מרים.
אסון צ'רנוביל, הגורם לרולנד לחשש מנשורת רדיואקטיבית שתגיע ללונדון, והוא נוקט צעדים להתגוננות מפניה.
נפילת חומת ברלין, אותה חווה רולנד, המגיע לברלין בנסיעת עסקים יומיים לאחר נפילת החומה.
משבר האקלים, המעסיק את מחשבותיו של רולנד והופך למקור פרנסתו של לורנס.
מגפת הקורונה, שהסגרים שליוו אותו מרתקים את רולנד לביתו.
פרשנות > הרומן כיצירה ארס פואטית

אחדים מגיבורי הרומן עוסקים בכתיבה, והרומן עוסק בהשפעת עיסוקם זה על חייהם. דמות עיקרית בהקשר זה היא אליסיה, שאמנם פרסמה רומן עוד קודם שהפכה לאם, אך חשה שחיי המשפחה בולמים את התפתחותה כסופרת, ולכן נוטשת את בעלה ובנה התינוק, ומתמקדת בפעילותה כסופרת. ספריה זוכים להצלחה רבה, ורולנד מתאר זאת ללורנס: "היא הסופרת הכי גדולה באירופה". הסופרת עופרה עופר אורן מעלה שלל שאלות בעקבות תיאורה של אליסיה: "האם אישה אינה יכולה לכתוב וגם להיות אמא ורעיה? האם כתיבה מצוינת, אפילו חשובה, יכולה להצדיק נטישה של תינוק? ומי מאושר יותר, בסיכומו של דבר, מי שנשאר נאמן למשפחתו וזוכה לחוות את הקשרים המתמשכים עם הילדים והנכדים, או מי שוויתר על משפחה והתמסר ליצירה האמנותית?"
רולנד כותב שירה בצעירותו, אך אינו עוסק בכך בהמשך חייו. כאשר אליסה נוטשת אותו, אחד משיריו הופך אותו לזמן מה לחשוד ברציחתה, ובהמשך חייו הופך בסיס לחשיפת הניצול המיני שחווה בנעוריו.
דמות שלישית העוסקת בכתיבה היא ג'יין פרמר, אמה של אליסיה. תחילה היא כתבה סיפורים קצרים ושירים שלא התקבלו לפרסום, עבדה כעיתונאית, ובהמשך כתבה יומן אישי, המשמש השראה לבתה, ונמסר לפרסום רק לאחר מותה.
פרשנות > הרומן כסקירה היסטורית

במרכז הרומן נמצאים חייהם של גיבוריו, ובעיקר חייו של רולנד, אך אלה מתוארים על רקע שלל אירועים היסטוריים המתרחשים לאורך עשרות השנים של עלילת הרומן. האירועים אינם רק רקע לעלילה, אלא אחדים מהם אף מניעים אותה.
המבקר יובל פלוטקין מתח ביקורת על הפירוט ההיסטורי הנרחב שברומן:
פרשנות > מרכיבים אוטוביוגרפיים

ברומן ניתן לזהות מרכיבים  אוטוביוגרפיים אחדים. רולנד הוא בן גילו של מקיואן. בדומה לרולנד, גם מקיואן התגורר בילדותו בלוב, במסגרת שירותו הצבאי של אביו, ובנעוריו למד בפנימייה. בדומה לרולנד, גם מקיואן גילה, בעשור השישי לחייו, שיש לו אח בוגר שנמסר לאימוץ בשנות המלחמה, בנסיבות זהות לאלה שבהן נמסר אחיו של רולנד לאימוץ.
למניעת טעות הבהיר מקיואן בתודות שבסוף הספר: "ברכת שלום חמה ממרחק עשרות השנים לכל הנערים והמורים שעברו דרך בית הספר המוזר והנהדר ווּלבֶרסטון הול. שום מורה לפסנתר דוגמת מרים קורנל מעולם לא הייתה שם."
גם בגוף הרומן יש התייחסות נרחבת למשמעות של פרטים אוטוביוגרפיים בספר. ברומן האחרון של אשתו לשעבר, אליסה, מזהה רולנד את עצמו במאפיינים של גיבור הספר, והוא מתלונן בפני אליסיה על שהגיבור הוא בעל מכה, בזמן שהוא (רולנד) מעולם לא הכה אותה. אליסיה דוחה את תלונתו ואומרת: "זה רומן. לא ממואר." ובהמשך מרחיבה: "אני באמת צריכה לתת לך שיעור בקריאת ספרים? אני לוקחת בהשאלה, אני ממציאה. אני עורכת פשיטות על החיים שלי. אני לוקחת מכל מקום, אני משנה את זה, אני מכופפת את זה לְמה שאני צריכה. ... כל מה שקרה לי מאז ומעולם וכל מה שלא קרה. כל מה שאני יודעת, כל מי שפגשתי בימי חיי – ואת כל זה אני כוללת בכל מה שאני ממציאה."
הערות שוליים

↑  שיעורים, עמ' 200
↑  שיעורים, עמ' 481
1 2  עופרה עופר אורן, איאן מקיואן, LESSONS: מה יגבר, המציאות או התמימות, בבלוג "סופרת ספרים", 1 בינואר 2023
↑   יובל פלוטקין, "שיעורים" הוא אחד הספרים השאפתניים והבעייתיים ביותר של איאן מקיואן, באתר הארץ, 4 באוקטובר 2023
↑  שיעורים, עמ' 465–467
| כתבי איאן מקיואן |
| --- | --- | --- |
| רומנים | גן הבטון • נחמת זרים • הילדים שבזמן • התמים • כלבים שחורים • אהבה עיקשת • אמסטרדם • כפרה • שבת • על חוף צ'זיל • סולאר • דברי מתיקה • טובת הילד • קליפת אגוז • מכונות כמוני • הג'וק • שיעורים |  |
| קובצי סיפורים | First Love, Last Rites • In Between the Sheets |  |
| ספרי ילדים | Rose Blanche • The Daydreamer (1994) |  |
| מחזות טלוויזיה | Jack Flea's Birthday Celebration • משחק החיקוי • Solid Geometry |  |
| תסריטים | The Ploughman's Lunch • Soursweet • The Good Son • התמים • על חוף צ'זיל • טובת הילד |  |
| --- | --- |
בקרת זהויות :  GND: 1269188933
פרידה מסלביאנקה

| --- | --- |

 סינגל
 יצא לאור:  1912 
 סוגה:  מארש 
 שפה:  רוסית 
 לחן:  וסילי איבנוביץ' אגפקין 
 
"פרידה מסלאביאנקה" (ברוסית: Прощание славянки) הוא מארש ושיר לכת פטריוטי רוסי, שנכתב על ידי המלחין וסילי אגפקין לכבוד הנשים הסלאביות שליוו את בעליהן במלחמת הבלקן הראשונה. המארש נכתב ונוגן בבכורה בטמבוב בסוף שנת 1912. בקיץ 1915 יצא כסינגל גרמופון בקייב.
היסטוריה

המנגינה זכתה לפופולריות ברוסיה ובמדינות הסמוכות לה במהלך מלחמת העולם הראשונה, כאשר החיילים הרוסים עזבו את בתיהם ולוו במוזיקת הצעדה. הוא בוצע גם במהלך מצעד 7 בנובמבר 1941 בכיכר האדומה, ואחריו חיילים הלכו ישר לקרב בקרב על מוסקבה. מארש זה שימש גם כהמנון לא-רשמי של הצבא הלבן בפיקודו של האדמירל קולצ'אק.
נהוג היה להאמין שלפני השימוש בו בסרט עטור הפרסים "העגורים עפים" משנת 1957, השיר נאסר להשמעה בברית המועצות בשל מילותיו על נושאים אסורים. הפופולריות והאיכות של השיר גרמו לשלטונות הקומוניסטיים לאמץ את השיר, אך הם ביצעו שינויים משמעותיים במילותיו. הטקסט המקורי הזכיר פטריוטיות רוסית, דת, לאומיות ותרבות, שלא היו דבר מקובל בברית המועצות. השיר פורסם במקור על ידי התאחדות ההפקה צימרמן בסביבות שנת 1912. המארש פורסם באוסף מוזיקה רשמי של תזמורות הצבא האדום והוקלט בראשית שנות הארבעים על ידי תזמורת צבאית בניצוחו של המנצח איוואן פטרוב (1906–1975), אך אז נעשה שימוש במילים שונות. מילים אחרות מושרות בדרך כלל על ידי מקהלת הצבא האדום.
לאחר מכן, כמה מלחינים רוסים ופולנים כתבו מילים למוזיקה. במהלך מלחמת העולם השנייה בפולין הכבושה בגרמניה, גרסה "מחתרתית" מותאמת לשיר, Rozszumiały się wierzby płaczące ("ערבות בוכות התחילו לזמזם"), זכתה לפופולריות בתנועת ההתנגדות הפולנית והתבססה על מילים מאת רומן שלנצ'ק.
בשנות התשעים, יאבלוקו, מפלגה פוליטית, ניסתה להביא ללא הצלחה לכך שהמארש יאומץ כהמנונה הלאומי של רוסיה.
"פרידה מסלאביאנקה" שימש בסרטים "העגורים עפים" ו"מלחמתו של צ'ארלי וילסון", העוסק במלחמת ברית המועצות-אפגניסטן ובסרטים הרוסיים "72 מטרים" ו"השבוי מהקווקז" (Кавказский пленник). גרסה אינסטרומנטלית לשיר הוצגה גם בסרט האוקראיני "דעיכה" משנת 1990 במהלך סצנת פינוי פריפיאט.
גרסה עברית נכתבה בשנת 1945 על ידי הפזמונאי חיים חפר לפלמ"ח. בגרסתו לשיר, "בין גבולות", טבע חפר את הביטוי "אָנוּ פֹּה חוֹמַת מָגֵן", אשר שימש את צה"ל להכנות למבצע חומת מגן בשנת 2002.
המנון מחוז טמבוב

מנגינת "פרידה מסלביאנקה" שימשה כהמנון רשמי של מחוז טמבוב, שאת מילותיו כתב א. מיטרופנוב בשנת 2002.
החבר שלי בכס המוות

מנגינת השיר משמשת גם לנעימת השיר "החבר שלי בכס המוות".
השיר נכתב בדצמבר 1944 על ידי יון דגן, לוחם שריון במלחמת העולם השנייה.
Vapaa Venäjä

גרסה נוספת לשיר היא Vapaa Venäjä, שהולחנה עבור המשמרות האדומים הפיניים כדי לשמש עבורם שיר לכת.
הערות שוליים

↑  Василий Агапкин и его марш «Прощание славянки».
↑  Владимир Соколов. "Прощание славянки", Москва, изд. "Советский композитор", 1987
↑  "Василий Агапкин и его марш "Прощание славянки". Публикации. Литературный журнал Москва". נבדק ב-9 בינואר 2018. {{cite web}}:  (עזרה)
↑  "Прощание Славянки". www.stanford.edu. נבדק ב-9 בינואר 2018. {{cite web}}:  (עזרה)
↑   (Hebrew)
↑  "Ты не ранен, ты просто убит". נבדק ב-9 בינואר 2018. {{cite web}}:  (עזרה)
↑  "У ПОБЕДЫ ЛИЦО НАСТРАДАВШЕЕСЯ". 2005.novayagazeta.ru. נבדק ב-9 בינואר 2018. {{cite web}}:  (עזרה)
מתקפת מאה הימים

מתקפת מאה הימים הייתה המתקפה האחרונה של מדינות ההסכמה על האימפריה הגרמנית בחזית המערבית של מלחמת העולם הראשונה. המתקפה ארעה בין 8 באוגוסט עד 11 בנובמבר 1918 ובמהלכה פרצו מדינות ההסכמה את קו הינדנבורג. עד סיום המערכה נסוגו הגרמנים משטח צרפת. המתקפה הובילה לייאוש בצבא הגרמני, לכניעת גרמניה ובכך לסיום המלחמה.
רקע

המתקפה הגרמנית הגדולה שהחלה במרץ 1918 נבלמה ביולי מבלי שהגרמנים הצליחו להשיג פריצה משמעותית. המפקד הצרפתי פרדיננד פוש חשב שהגיעה העת למתקפה של מדינות ההסכמה: הנוכחות האמריקנית בשטח, תחת פיקודו של ג'ון פרשינג, הלכה וגדלה והבריטים הביאו עמם לחזית לוחמים מארץ ישראל.
פרדיננד פוש הסכים להצעת עמיתו הבריטי דאגלס הייג לבצע את המתקפה בנהר הסום, מזרחית לאמיין ודרומית מערבית למקום בו התרחש הקרב על הסום ב-1916. האזור נבחר למתקפה ממספר סיבות. ראשית, האזור ישב על הגבול שבין הכוחות הבריטים לצרפתים, דבר שאפשר להם לשתף פעולה. שנית, אזורי הכפר של פיקרדיה שימשו קרקע נוחה יותר למעבר טנקים (שלא כמו הקרקע בפלנדריה). סיבה נוספת היא שעל האזור הגנה הארמייה הגרמנית השנייה תחת פיקודו של גאורג פון דר מרוויץ שנחלשה בעקבות התקפות האוסטרלים בשיטת "כיבוש של שלום" לכיבוש חפירות.
הקרב > "היום השחור של הצבא הגרמני"

ב-8 באוגוסט 1918 נפתחה המתקפה של מדינות ההסכמה באזור אמיין. בהתקפה נטלו חלק 10 דיוויזיות קנדיות, בריטיות, צרפתיות ואוסטרליות יחד עם יותר מ-500 טנקים. הטנקים והרגלים שולבו יחד בקרב למתקפה רב-חילית מתואמת. כדי לשמור על גורם ההפתעה נמנעו הבריטים מהרעשה ארטילרית של מספר ימים קודם למתקפה כמקובל והסתפקו בהרעשה קצרה של מספר שעות. בנוסף, תנועת הכוחות הוגבלה לשעות החשכה, טנקים הוסתרו בשדרות אמיין מתחת לעצים, ותותחים הוסתרו תחת רשתות הסוואה.
התוקפים הצליחו להשיג הפתעה מוחלטת. חוד החנית של המתקפה, הגיס הקנדי, הקורפוס האוסטרלי והארמייה הבריטית הרביעית, פרץ דרך הקווים הגרמנים בעוד הטנקים תוקפים את עמדותיהם העורפיות וזורעים פחד ובלבול. מדינות ההסכמה הצליחו באותו היום לפרוץ לעומק של 11 ק"מ בממוצע לאורך חזית של כ-24 ק"מ (הישג גדול יחסית בחזית המערבית) תוך כדי לקיחת כ-17,000 שבויים ו-330 תותחים. בסך הכל באותו יום היו אבדות הגרמנים כ-30,000 איש בעוד מדינות ההסכמה איבדו כ-6,500 חיילים. לודנדורף, מפקד הכוחות הגרמנים, כינה את אותו היום "היום השחור של הצבא הגרמני".
ההתקפה של מדינות ההסכמה נמשכה עוד שלושה ימים אך ללא אותם ההישגים הגדולים של 8 באוגוסט עקב בעיות אספקה. הגרמנים, כתגובה למתקפה נסוגו מן המבלט שהצליחו לכבוש במתקפת האביב לעבר קו הינדנבורג.
הקרב > חצית הסום

ב-15 באוגוסט, דרש פרדיננד פוש להמשיך במתקפה על אמיין למרות שהחיילים באזור שנכבש סבלו ממחסור באספקה ותחמושת ואף שהגרמנים תגברו את כוחותיהם סמוך לאותו אזור. דאגלס הייג סירב ובחר להתחיל במתקפה של הארמייה הבריטית השלישית באלבר (Albert) שנפתחה ב-21 באוגוסט.
ההתקפה הצליחה, והגרמנים נהדפו לאחור לאורך חזית של 55 ק"מ. אלבר נכבשה ביום המחרת. במקביל תקפה הארמייה הצרפתית העשירית מדרום לארמייה הבריטית והצליחה גם היא לפרוץ את קווי הגרמנים. ב-26 באוגוסט פתחה הארמייה הבריטית הראשונה במתקפה צפונית לארמייה השלישית והצליחה לכבוש את בפום (Bapaume) ב-29 באוגוסט. ההתקפה נמשכה כשתחמושת וארטילריה הובאו לאזור. כוחות אוסטרלים חצו את נהר הסום בליל 31 באוגוסט תוך כדי הבקעת הקווים הגרמנים באזור. עד 2 בספטמבר נסוגו הגרמנים לקו הינדנבורג ממנו החלו את מתקפת האביב.